Source: http://www.rvr.sk/sk/spravy/index.php?aktualitaId=3004
Timestamp: 2019-02-16 01:48:16+00:00
Document Index: 2047010

Matched Legal Cases: ['§ 19', '§ 16', '§ 16', '§ 16', '§ 16', '§ 17']

Tlačová informácia zo zasadnutia RVR dňa 8. 12. 2015 - Rada pre vysielanie a retransmisiu
zo zasadnutia Rady pre vysielanie a retransmisiu, ktoré sa konalo dňa 8. 12. 2015 v sídle Rady pre vysielanie a retransmisiu
uložila sankciu – sankciu 1 000 eur vysielateľovi GES Slovakia, s.r.o. (programová služba Rádio Anténa) za porušenie § 19 ods. 1 písm. b) ZVR, ku ktorému došlo dňa 19. 5. 2015 vo vysielacom bloku Ranný rock s Tomaggiom, v ktorom moderátor nepriamo vyzýval na segregáciu rómskeho etnika na Slovensku aj celosvetovo, čím skrytou formou podnecoval nenávisť na základe príslušnosti k etnickej skupine;
uložila sankciu – upozornenie na porušenie zákona vysielateľovi Rozhlas a televízia Slovenska (programová služba Jednotka) za porušenie § 16 ods. 3 písm. a) ZVR (všestrannosť informácií a názorová pluralita v rámci vysielanej programovej služby), ku ktorému došlo dňa 13. 6. 2015 odvysielaním reportáže o breathariánstve v programe Víkend;
uložila sankciu – upozornenie na porušenie zákona vysielateľovi Televízia Liptov, a. s. (programová služba TV Liptov) za porušenie § 16 ods. 3 písm. a) ZVR (všestrannosť informácií a názorová pluralita v rámci vysielanej programovej služby), ku ktorému došlo dňa 20. 5. 2015 odvysielaním programu Zaostrené na... (téma: rekonštrukcia železničnej trate);
uložila sankciu – upozornenie na porušenie zákona vysielateľovi Televízia Liptov, a. s. (programová služba TV Liptov) za porušenie § 16 ods. 3 písm. a) ZVR (všestrannosť informácií a názorová pluralita v rámci vysielanej programovej služby), ku ktorému došlo dňa 27. 7. 2015 odvysielaním programu Zaostrené na... (téma: projekt Heliport);
začala správne konanie voči vysielateľovi RÁDIO KISS s.r.o. vo veci možného porušenia § 16 ods. 3 písm. l) ZVR v súvislosti s tým, že nedodal Rade na jej vyžiadanie súvislý záznam vysielania zo dňa 23. 10. 2015;
začala správne konanie voči prevádzkovateľovi retransmisie Orange Slovensko, a.s. vo veci možného porušenia § 17 ods. 1 písm. c) ZVR v súvislosti s možným poskytovaním retransmisie programových služieb JOJ, JOJ PLUS a WAU prostredníctvom mobilných zariadení bez súhlasu ich pôvodného vysielateľa;
• sťažnosť na vysielanie programu Moja mama varí lepšie ako tvoja - špeciál dňa 16. 10. 2015, v ktorom bol podľa sťažovateľa účinkujúci 15-ročný chlapec vystavený psychickému utrpeniu zo strany svojho otca, týraný a stresovaný (MAC TV, s.r.o., JOJ);
• sťažnosť na vysielanie reklamy na NN poisťovňu, v ktorej vystupuje "ručiaci" muž, prečo je podľa sťažovateľa strašidelná a desivá pre deti a mala by byť vysielaná len v nočných hodinách (MARKÍZA – SLOVAKIA, spol. s r.o., DAJTO).
Všetky uznesenia prijaté dňa 8. 12. 2015 budú uverejnené v zápisnici zo zasadnutia na webovej stránke Rady.